Nøgleord

Sagens genstand

Afgørelse



Nøgleord

EU’s institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – streng fortolkning og anvendelse – pligt til konkret og individuel undersøgelse for så vidt angår dokumenter, der er omfattet af en undtagelse – rækkevidde vedrørende dokumenter, der danner grundlag for lovgivningsproceduren (Europa-Parlamentets og Rådets forordning nr. 1049/2001, 11. betragtning og art. 4, stk. 2 og 3) (jf. præmis 17-21 og 58)

2. EU’s institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af juridisk rådgivning – forpligtelse for institutionen til at undersøge retsaktens karakter af juridiske rådgivning og den konkrete mulighed for tilsidesættelse af beskyttelsen af den juridiske rådgivning og at kontrollere, at der ikke foreligger en mere tungtvejende offentlig interesse, der kan begrunde udbredelsen (Europa-Parlamentets og Rådets forordning nr. 1049/2001, art. 4, stk. 2, andet led) (jf. præmis 24 og 25)

3. EU’s institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af juridisk rådgivning – tungtvejende offentlig interesse i udbredelsen af de ønskede dokumenter – begreb – institutionens forpligtelse til at afveje de foreliggende interesser – udbredelse af juridiske udtalelser, der er afgivet i forbindelse med lovgivningsprocedurer – pligt for institutionen til nærmere at begrunde enhver afgørelse om afslag på aktindsigt (Europa-Parlamentets og Rådets forordning nr. 1049/2001, art. 4, stk. 2, andet led) (jf. præmis 26, 27)

4. EU’s institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af juridisk rådgivning – tungtvejende offentlig interesse i udbredelsen af de ønskede dokumenter – begreb – risiko for tilsidesættelse af en institutions evne til at forsvare sin holdning under retslige procedurer – udelukket (Europa-Parlamentets og Rådets forordning nr. 1049/2001, art. 4, stk. 2, andet led) (jf. præmis 31)

5. EU’s institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af juridisk rådgivning – begreb – rækkevidde – udbredelse af juridiske udtalelser, der er afgivet i forbindelse med lovgivningsprocedurer – generelt behov for at beskytte fortroligheden – foreligger ikke (Europa-Parlamentets og Rådets forordning nr. 1049/2001, art. 4, stk. 2, andet led) (jf. præmis 35, 36, 46 og 71)

6. EU’s institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af beslutningsprocessen – betingelser – konkret, faktisk og alvorligt indgreb i denne proces (Europa-Parlamentets og Rådets forordning nr. 1049/2001, art. 4, stk. 3) (jf. præmis 59)

Sagens genstand

Angående

Påstand om annullation af Rådets afgørelse af 13. maj 2013 vedrørende afslag på fuld aktindsigt i dokument nr. 12979/12 af 27. juli 2012, der indeholder en udtalelse fra Rådets Juridiske Tjeneste om forslaget til Europa-Parlamentets og Rådets direktiv om strafferetlige sanktioner for insiderhandel og kursmanipulation, til en forordning om insiderhandel og kursmanipulation samt til andre instrumenter om harmoniseringen af administrative sanktioner inden for rammerne af finansielle tjenesteydelser.

Afgørelse

Konklusion

1) Afgørelsen truffet af Rådet for Den Europæiske Union den 13. maj 2013 vedrørende afslag på fuld aktindsigt i dokument nr. 12979/12 af 27. juli 2012, der indeholder en udtalelse fra Rådets Juridiske Tjeneste om forslaget til Europa-Parlamentets og Rådets direktiv om strafferetlige sanktioner for insiderhandel og kursmanipulation, til en forordning om insiderhandel og kursmanipulation samt til andre instrumenter om harmoniseringen af administrative sanktioner inden for rammerne af finansielle tjenesteydelser, og Rådets skrivelse af 23. juli 2013, annulleres.

2) Rådet bærer sine egne omkostninger og betaler de af Samuli Miettinen afholdte omkostninger.

3) Kongeriget Sverige og Republikken Estland bærer deres egne omkostninger.